Uudisteagregaator
Uudisteagregaator ehk agregaator on arvutiprogramm, mis koondab uudised (uuendused) mitmelt jälgitavalt veebilehelt. Vastavalt arvutikasutaja tellimusele koondatakse infovood lühendatud kujul (pealkirjade või esimeste lausetena) ühte kohta. Kasutajal on võimalik kiiresti ära tunda teda huvitav info ning jätkata lugemist algallikast. Agregaator ei too kaasa reklaami ega muud segavat.